LH Bank เดินเกมรุกตลาดสินเชื่อบุคคลผ่านช่องทางดิจิทัล
LH Bank เดินเกมรุกตลาดสินเชื่อบุคคลผ่านช่องทางดิจิทัล ผนึกฟินเทครายใหญ่เพิ่มโอกาสการเข้าถึงสินเชื่อบุคคลได้ง่ายๆ
1 มิ.ย. 2565

นางสาวชมภูนุช ปฐมพร ประธานเจ้าหน้าที่บริหารและกรรมการผู้จัดการ ธนาคารแลนด์ แอนด์ เฮ้าส์ จำกัด (มหาชน) หรือ LH Bank เปิดเผยว่า ปัจจุบันแนวโน้มการปล่อยสินเชื่อผ่านช่องทางออนไลน์ (Digital Lending) มีทิศทางการเติบโตอย่างต่อเนื่อง เนื่องจากลูกค้าสามารถเข้าถึงบริการสินเชื่อบุคคลได้ง่าย สะดวกและรวดเร็วซึ่ง LH Bank ได้นำนวัตกรรมจาก CTBC Bank ที่มีความเชี่ยวชาญด้านเทคโนโลยีมาต่อยอดพร้อมผนึกกำลังพันธมิตรกับบริษัท แอสเซนด์ นาโน จำกัด (Ascend Nano) บริษัท ผู้ให้บริการสินเชื่อภายใต้บริษัท แอสเซนด์ มันนี่ จำกัด ซึ่งเป็นบริษัทฟินเทครายใหญ่ของประเทศไทยและเอเชียตะวันออกเฉียงใต้ ผู้ให้บริการแพลตฟอร์ม TrueMoney Wallet ซึ่งนับเป็นการผนึกกำลังครั้งสำคัญเพื่อขยายฐานลูกค้าสินเชื่อบุคคล รวมทั้งเพิ่มโอกาสให้ลูกค้าสามารถเข้าถึงบริการสินเชื่อบุคคลได้ง่ายยิ่งขึ้น